钦定古今图书集成/明伦汇编/氏族典/第250卷 > 张璁
## 钦定古今图书集成/明伦汇编/氏族典/第250卷 > 张璁

按《明外史张璁传》：“璁字秉用，永嘉人，正德十六年登
第。世宗初践阼，追崇所生父兴献王。廷臣持之，议三
上三却。璁测知帝意，以是年七月朔上疏。帝方扼廷
议，得璁疏，大喜，廷臣交击之。帝欲避位归藩，璁知之，
益自喜，乃著《大礼或问》上之。其冬，兴献王加称‘兴献
帝，璁亦除南京刑部主事以去，追崇议且寝。至嘉靖’”
三年正月，帝得桂萼疏，心动，复下廷议。汪俊代毛澄
为礼部，执如澄。璁复上疏与桂萼第二疏同上。帝益
大喜，立召两人赴京。给事、御史连章力攻，帝益不悦，
特授二人翰林学士。璁、萼列欺罔十三事，力折廷臣。
及廷臣伏阙哭争，尽系狱予杖。由是衣冠丧气，璁等
势大张。四年，《大礼集》议成，进詹事。五年，璁以省墓请。
既辞朝，帝复用为兵部右侍郎，寻进左侍郎。璁积怒，
廷臣日谋报复。会山西巡按马录治反贼李福达狱，
词连武定侯郭勋。言者交章劾勋。璁乃谗于帝。帝发
怒，命璁署都察院，桂萼署刑部，方献夫署大理。覆谳
大臣颜颐寿、聂贤以下咸被搒掠，录等俱坐罪远窜。
帝益以为能，奖劳之。璁等势益炽。其年冬，遂拜礼部
尚书兼文渊阁大学士，入参机务。七年正旦，帝视朝，
见璁班兵部尚书李承勋下意嗛之，因加太子太保。
璁辞，更加少保。《明伦大典》成，复进少傅、谨身殿大学
士。八年，给事中陆粲劾其擅作威福。帝大感悟，立罢
璁。顷之，其党霍韬为璁白，帝命行人召还。十年二月，
璁以名嫌御讳，请更，乃赐名孚敬，字茂恭。明年八月，
慧星见东井。帝心疑大臣擅政，给事中魏良弼、秦鳌

骸骨归。十八年二月卒。孚敬刚明果敢，持身特廉，而
性狠愎。报复相寻不护，善类为丛诟。没世特谥“文忠。”